Dalia Grybauskaitė

Dalia Grybauskaitė (s. 1. maaliskuuta 1956 Vilna, Liettua) on liettualainen poliitikko, joka toimi maan presidenttinä 12. heinäkuuta 2009 – 12. heinäkuuta 2019. Tätä ennen hän oli Euroopan unionin komission rahoituksen suunnittelusta ja talousarviosta vastaavana komissaarina.

 Tausta ja yksityiselämä 
Grybauskaitėn isä oli sähkömies, joka toimi toisen maailmansodan aikana partisaanina ja myöhemmin NKVD:n palveluksessa palomiehenä, äiti oli myyjänä. Grybauskaitė suoritti taloustieteellisen tutkinnon Leningradin yliopistossa 1983 ja myöhemmin hän väitteli tohtoriksi Neuvostoliiton tiedeakatemiasta vuonna 1988 taloustieteestä.

Vuosina 1991–1994 Grybauskaitė työskenteli ensin ulkomaankauppa- ja sittemmin ulkoministeriössä. Vuonna 1995 hän toimi yhtenä neuvottelijana Liettuan EU-jäsenyydestä neuvottelevan valtuuskunnan jäsenenä. Vuosina 1996–1999 hän siirtyi Liettuan Yhdysvaltojen suurlähetystössä..

Grybauskaitėlla on karatessa musta vyö. Vuonna 2014 maailman taekwondoliitto myönsi hänelle mustan kunniavyön. Grybauskaitė on perheetön.

 Poliittinen ura 
Grybauskaitė toimi Liettuan valtiovarainministerinä vuosina 2001–2004 ja on toukokuusta 2004 lähtien ollut Euroopan unionin komission jäsen.

Grybauskaitė valittiin 17. toukokuuta 2009 Liettuan presidentiksi. Hän sai presidentinvaalin 1. kierroksella 67 prosenttia äänistä. Kun äänestysprosenttikin (50,68 %) nousi yli Liettuan vaalilaissa vaaditun 50:n, edellytykset presidentinvaalin ratkeamiseen täyttyivät heti ensimmäisellä kierroksella. Vuonna 2014 Grybauskaitė valittiin toiselle kaudelle, joka kestää vuoteen 2019 asti. Tällöin hän sai 57,9 prosenttia äänistä, kun vastaehdokkaana ollut sosiaalidemokraattinen vastaehdokas Zigmantas Balcytis saavutti 40,1 prosentin osuuden.

Grybauskaitė tunnetaan korruption vastaisesta toiminnastaan. Hän on myös moittinut Venäjää terroristivaltioksi Krimin miehityksen aikaan, ja Yhdysvaltojen presidenttiä Donald Trumpia hän moittii arvaamattomuudesta..

 Kunnianosoituksia 
Grybauskaitėlle on myönnetty seuraavat ulkomaiset kunnianosoitukset:

 50x50px Kolmen tähden ritarikunnan suurristi (Latvia, 2011)
 50px Pyhän Olavin ritarikunnan suurristi (Norja, 2011)
 50px Islannin Haukan ritarikunnan suurristi (Islanti, 2011)
 50px Pyhän Kaarlen ritarikunnan suurristi (Monaco, 2012)
 50x50px Valkoisen ruusun ritarikunta ketjulla (Suomi, 2013)
 50x50px Marianmaan ristin ritarikunta ketjulla (Viro, 2013)
 50x50px Tasavallan ritarikunnan ritari (Moldova, 2015)
 50px Serafiimiritarikunnan ritari (Ruotsi, 2015)
 50px Poikkeuksellisten meriittien ritarikunnan ritari (Slovenia, 2016)
 50x50px Alankomaiden leijonan ritarikunnan suurristi (Alankomaat, 2018)
 50px Italian tasavallan ansioritarikunta ketjulla (Italia, 2018)
 50px Vapauden ritarikunnan ritari (Ukraina, 2018)
 50px Valkoisen Kotkan ritarikunnan ritari (Puola, 2019)

Lähteet

Aiheesta muualla

 Dalia Grybauskaitėn viralliset kotisivut 
 Presidentinvaalin kampanjasivusto 
 Kampanjavideo 

Luokka:Liettualaiset EU-komissaarit
Luokka:Liettuan presidentit
Luokka:Vuonna 1956 syntyneet
Luokka:Elävät henkilöt
Luokka:Liettuan ministerit